Den sigtede københavnske dj kender sig skyldige i alle anklager undtagen fem

Den københavnske dj, der netop nu er i retten for at have hacket adskillige computere, har erklæret sig skyldig uden forbehold i stort set alle forhold i sagen.

Fem navne på den lange liste over ofre kan han dog ikke genkende, og nægter sig dermed skyldige i at have hacket netop disse fem personers computere.

Dommeren har efter den indledende afhøring af den anklagede dj valgt at lukke dørene.

Det samlede pressekorps, der er mødt op i retten, har ytret deres protester over dørlukningen.

Dørlukningen skyldes, at anklageren skal føre bevis for den forbrydelse som dj'en har begået og blandt beviserne er der en lang tække billeder af blandt andet nøgne eller letpåklædte kvinder.

De billeder mener dommerne ikke, at der er nogen grund til at flere end højst nødvendigt ser, da de ikke skal udsættes for flere krænkelser, end de allerede er blevet.

Billederne skal vises på en stor fjernsynsskærm for de personer, der er tilbage i retssalen.

Se også: Hacket model: Jeg er blevet mere paranoid

Inden dørlukningen nåede det dog at komme frem, at politiet har identificeret 117 forskellige computernavne i det program, Netwire, som dj'en har brugt til at hacke personer i sit netværk - herunder flere kendisser.

Politiet har fundet frem til 81 af de hackede personer, hvoraf de har været i kontakt med 60.

Ikke alle har ønsket dj'en sigtet for at have hacket dem.

I retten har dj'en, der er beskyttet af navneforbud, forklaret, at han købte programmet Netwire for et - måske to - år siden.

Politiet har fundet hacket materiale på hans computer tilbage fra april 2013.

Se også: Mascha i hackersag: Skuffet over politiet

Han forklarede samtidig, at han ikke købte programmet for at komme i gang med hacking, men fordi han interesserede sig for it-sikkerhed og ville teste, hvad det kunne. Han var drevet af en tåbelig drenget nysgerrighed, som han formulerer det.

Tidligere har det været fremme, at bloggeren Mascha Vang, den tidligere sangerinde Saseline Sørensen samt dj'en og modellen Nicoline Toft har været blandt hackerens ofre.

Den sigtede dj forklarede desuden i retten, at hans ofre var helt tilfældigt udvalgte ud fra, hvem han havde i sit netværk på blandt andet Facebook.

Se også: Nu falder hammeren: Hacker-dj skal i retten

Han indrømmer også, at have kopieret materiale fra de hackede computere.

Anklageren spørger på et tidspunkt under afhøringen af den sigtede, om det er korrekt, at han har kopieret mange billeder af piger med kun lidt tøj på, men det vil den anklagede dj ikke vedkende sig. Han mener kun, at der er tale om enkelte piger uden tøj på.

I en enkelt mappe har politiet fundet mere end 500 billeder af en enkelt pige, men den sigtede kan ikke huske, om han har set hverken mappen eller billederne, da han ikke har noget overblik over det kopierede materiale.

Se også: DJ i retten: Spionerede mod nattelivets kvinder

Den københavnske dj har installeret en trojansk hest på sine ofres computere ved at maskere den bag links til det der skulle ligne for eksempel musikfiler eller festinvitationer. Når ofrene havde klikket på linket, havde han adgang til deres computer, uden at ofrene vidste det.

Det store hacker-setup blev afsløret, da en gruppe piger chatter sammen via internettet. Dj'ens kæreste gør pigerne opmærksomme på, at han formentligt kan læse med i deres korrespondance. Efterfølgende tropper pigernes kærester op ved den sigtede dj og tager flere computere med sig, hvor de finder en lang række hacket materiale på. De kontakter derfor politiet, som begynder en efterforskning af sagen.